Berlingske Tidende, 1836-04-14
Efterretningen om, at den engelske Escadre skal virke kraftigt med mod Carlisterne, er blevet højtideligholdt i Vittoria med en glimrende Jllumination. Af de sidste Efterretninger fra Madrid, der gaae til den 28de f. M., seer man, af hvilken Natur den Bistand skal være, som den engelske Regjering for Fremtiden vil yde Dronning-Regentinden. Gazetameddeler nemlig en Depesche fra General Cordova, med følgende Skrivelse fra Capitain Hay, Overbefalingsmand paa den engelske Escadre ved Spaniens Nordkyst, dateret Santander, om Bord paa Castor, den 22de Marts: "Excellence, Jeg iler med at melde Deres Excellence, at den kongelige storbrittaninske Regjering har udstedt den befaling, at yde de af Dem commanderende Tropper den virksomste Bistand, for at hindre Prætendentens Tropper i at bemægtige sig nogen af de faste Pladse paa Kysten, hvor endnu Dronningens Fahne vejer, og for tillige igjen at frarive Rebellerne de Kystpladse, de have bemægtiget sig. – Den kongelige storbrittanniske Escadre har faaet betydelig Forstærkning af Skibe og Mandskab, der i dette Øiemeed ere sendte fra England, for at den kan understøtte og dække alle de Foretagender, som Deres Excellence maatte finde for godt at begynde paa i hine Kystegne. Tillige meddeler jeg Deres Excellence, at min Regjerings samtlige Skibe have faaet Ordre til, saasnart og saa ofte det forlanges, at tage Hds. Majestæt Dronningen af Spaniens Tropper om Bord, og at føre dem hen til hvilket somhelst Punkt af Kysten. Overbringeren af disse Depescher har jeg medgivet en detailleret Fortegnelse, af hvilken sees, hvormange Tropper hvert enkelt Skib kan tage om Bord. Deres Excellence, maa holde sig overtydet om, at samtlige Bestanddele af min Escadre paa det ivrigste ville understøtte den spanske Armees Bevægelser, og at det vil geraade mig til særdeles Fornøielse, at opfylde de Ønsker, som Deres Excellence i saa Henseende maatte udtale. Jeg har den Ære o. s. v. Gageta" tilføjer følgende bemærkninger: "Denne aabenbare, oprigtige og høimodige Bistand fra den engelske Nation, vor Bundsforvandte, sikkrer os en snarlig Ende paa Borgerkrigen, hvorefter alle gode Spaniere længes. Nu, da den engelske Sømagt vil understøtte vore Foretagender og gjøre det umuligt for Rebellerne at bemægtige sig noget Kystpunkt, ville Rebellerne være ude af Stand til, for Fremtiden at skaffe sig Tilførsel eller at gjøre Kysten til et Styttepunkt for deres Operationer. Vore Trop ver ville ved hine Forholdsregler tillige sættes istand til, med større Held at forfølge Rebellerne inde i Landet, og der at bekæmpe dem indtil deres fuldkomne Udryddelse. - Ogsaa den franske Regjering, har fra sin Side tilstillet os Vaaben og Munition, og udstedt Befaling til, at lade de Rebeller, der ere flygtede over paa franske Gebeet, transporteres til det Jndre, for at de, fjernede fra Grændsen, kunne være ude af Stand til at skaffe Prætendenten Til førster. Denne inderlige Forbindelse mellem Magterne, der have dannet Quadrupel-Alliants-Tractaten, vil skjænke Jsabellas Sag en moralsk Kraft, for hvilken alle vore Fjenders Anstrengelser ville afmægtige prelle tilbage. Disse Englands og Frankerigs Forholdsregler retfærdiggjøres af den Tillid, som vor Regjering indgyder dem. Siden den 14de September f. A. (da Hr. Mendizaval kom til Bestyrelsen, har Quadrupel-Alliants-Tractaten virkelig skjænket alle de Fordele, som man turde love sig af dens ophøiede Formaal.